પાટણ પાટીદાર એકતા સમિતિ દ્વારા હાર્દિક પટેલના ઉપવાસના સમર્થનમાં એક દિવસીય પ્રતિક ધરણા અને ત્યાર બાદ રેલી યોજી આવેદનપત્ર આપવાનું નક્કી કરાયું હતું પરંતું તેને પરવાનગી ન મળતા આજે વહેલી સવારે બગવાડા દરવાજા ખાતે પાસના કેટલાક કાર્યકરો ધરણા પર બેસે તે પહેલા જ પોલીસનો કાફલો ખડકી દેવામાં આવ્યો હતો અને તિરૂપતી બજારમાંથી પાસના કેટલાક કાર્યકરોની પોલીસે અટકાયત કરી હતી તો થોડા જ સમયમાં સિધ્ધપુર ચાર રસ્તા, લીલીવાડી સહિતના હાઈવે માર્ગ પર પાસના કાર્યકરો દ્વારા ચક્કાજામ અને સૂત્રોચ્ચાર કરતા પોલીસ દોડતી થઈ જવા પામી હતી અને ૩૦ થી વધુ પાસના કાર્યકરોની અટકાયત કરી પોલીસ હેડ ક્વાર્ટ્સ ખાતે લઈ ગઈ હતી પરંતું ત્યાં પણ પાસના કાર્યકરોએ પોલીસ અને સરકાર વિરૂધ્ધ સૂત્રોચ્ચાર કરી વિરોધ દર્શાવ્યો હતો તો દિવસ દરમ્યાન પાસના કાર્યકરો અને પોલીસ વચ્ચે ભારે સંતાકૂકડી બની રહેવા પામી હતી.